cyanic-selkie/wikianc huggingface dataset:
Stiftelsen forskningsfondet kreft hos hund
Stiftelsen forskningsfondet kreft hos hund har som formål å fremme forskning på kreft hos hund for å bidra til å redusere kreftsykeligheten hos hunder og dermed øke livskvalitet og livslengde.
Historikk
Stiftelsen ble opprettet i 1997, i samarbeid mellom Norges veterinærhøgskole (NVH), Norsk Kennel Klub (NKK), Smådyrpraktiserende veterinærers forening (SVF), Veterinærinstituttet (VI) og Veterinærmedisinsk Oppdragssenter AS (VESO).
Organisasjon
Stiftelsens styre består av fire medlemmer, som oppnevnes av de grunnleggende organisasjonene (se over). Forskningsfondet tar imot økonomiske bidrag, hovedsakelig i form av donasjoner fra privatpersoner, og deler ut midler til forskningsformål en gang i året.
Matthew Allen
Matthew Allen (født 26. august 1984) er en amerikansk målvakt som spilte for Sandefjord Fotball. Matthew Allen kom gratis fra Bryne FK etter sesongslutt 2008, og skrev under en toårskontrakt med Sandefjord Fotball. Han reiste imidlertid tilbake til USA etter en sesong i Sandefjord.
Dag Blakkisrud
Dag Blakkisrud (født 1963 i Drammen) er en norsk museumspedagog, formidler og forfatter. Blakkisrud er fra 2022 ansatt som rådgiver og prosjektleder for Eckbos Legat med særlig ansvar for arkiv- og samlingsforvaltning.
Karriere
Blakkisrud er utdannet fra Universitetet i Sørøst-Norge (cand.mag) og Goetheanum ved Basel i Sveits i sprachgestaltung. Han har vært engasjert i internasjonalt kultursamarbeid i en flere år med oppdrag for offentlige, private og museale samlinger, samt vært prosjektleder og kurator for utstillinger i flere europeiske museer. I årene 2009-2015 var Blakkisrud formidlingssjef for Telemuseet og daglig leder av hovedutstillingen i Teknisk Museum i Oslo.
Engasjement for det sørlige Afrika
Blakkisrud var i en periode tidlig på 2000 tallet engasjert av Norske Kunsthåndverkere, med ansvar for bl.a. Utenriksdepartementets tilskuddsmidler til kultursamarbeid med land i sør, og har vært involvert i et formidlingsprosjekt som søker å fremme samarbeid mellom Norge og Sør-Afrika på kunst- og kulturfeltet.
Lise Selnes
Lise Selnes (født 11. november 1976) er en norsk politiker (Ap). I 2021 ble hun valgt inn på Stortinget fra Hedmark.
Hun ble ordfører i Nord-Odal i 2011. Hun tok over som ordfører etter at Nord-Odal Arbeiderparti vant valget i 2011 med 55,5 prosent av stemmene. Hun fortsatte som ordfører etter valget i 2015 - da fikk partiet 61,6 prosent av stemmene.
Selnes er opprinnelig fra Vallset i Stange kommune, men har bodd i Nord-Odal og jobbet som lærer ved Nord-Odal ungdomsskole siden 1999.
Dybwads gate (Oslo)
Dybwads gate (1-7, 2-8 ) er en kort sidegate til Majorstuveien oppkalt etter kjøpmann Jacob Erasmus Dybwad, født i Hakadal i 1792, som var eier av løkken Fredriksro på Hegdehaugen. Jacob Erasmus Dybwad døde 31. juli 1854, etter en mislykket kur ved Sandefjord bad, og sannsynligvis var det kreft han hadde. Gaten ble navnsatt i 1901 av bystyret.
I nr. 8 er Dybwadsgate pensjonat, som i mange år har vært et av Oslos hospitser.
Fjaler
Fjaler er en kommune i Vestland fylke (tidligere Sogn og Fjordane fylke), og ligger på sørsiden av Dalsfjorden i landskapet Sunnfjord. Kommunen grenser i øst mot Sunnfjord kommune, og i sør mot Høyanger og Hyllestad. Over fjorden ligger Solund i vest og Askvoll i nord.
Elver, fjorder, fjell og vann i Fjaler
Blant de største innsjøene i kommunen er Breidvatnet og Strandavatnet. Storelva renner nordover fra sistnevnte og ut i Dalsfjorden like ved Dale kirke. Kommunens høyeste fjell er Styggeheia (799 moh).
Kommunehistorie
Fjaler ble opprettet i 1837 som Ytre Holmedal kommune, og endret navn til Fjaler i 1911. Kommunen lå i Nordre Bergenhus amt, fra 1919 Sogn og Fjordane fylke, og fra 2020 i Vestland fylke. I 1942 ble to gårder i øst overført til Kyrkjebø kommune. I 1990 var det grenseregulering mot Askvoll og Gaular. Gårdene på nordsiden av Dalsfjorden fra Fossedal og vestover ble da overført til Askvoll, mens gårdene fra Laukeland og østover ble innlemmet i Gaular. Samtidig ble den delen av Askvoll som lå på sørsiden av fjorden overført til Fjaler.
Næringsliv
I Fjaler kommune finner man RCNUWC (Red Cross Nordic United World College) med 200 elever fra 90 land, et av verdens tretten UWC. Ellers finnes NKD (Nordisk Kunstnarsenter Dalsåsen), en institusjon under Nordisk ministerråd som jobber med visuell kultur (samtidskunst, design og arkitektur), Åsnes Skifabrikk, Dale/Jarl Skofabrikk, Enoro og Transplant (drevet av Birgitta Ralston og Alexandre Bau).
Kulturminner
Fjaler kommune er rik på kulturminner. Et eksempel på dette er bygda Tysselandet. Her ligger godset Lillingstonheimen og gravplassen Fredensborg. I Tyssedalen finnes eksempler på klyngetun. Tunet på Larsbakken er også et flott kulturminne. På Jensbua holder stiftelsen Jensbua til.
Tusenårssted
Kommunens tusenårssted er Tusenårsparken i Klokkargarden. Valget ble gjort av kommunestyret med utgangspunkt i de historieske bygningene ved den tidligere klokkargården, det gamle kommunehuset, den gamle skolen og gamle Badet, som ligger i sentrum av Dale.
Tusenårsstedet er ment å være en park og et møtested for alle, en samlingsplass ved ulike arrangementer og et utvidet skoleområde. Med de historiske og verneverdige bygningene som ramme rundt parken har kommunen fått frem satsingen på estetikk, arkitektur, bygningsmiljø og samspill mellom natur- og kulturlandskapskvaliteter.
Klokkergården eies av Jakob Sande-selskapet.
Kommunevåpenet har motiv fra bruer som inngår i Den trondhjemske postvei.
Fabritiusalléen (Oslo)
Fabritius eide gården Lille Borgen fra 1856 og til sin død i 1887. Han var med på stiftelsen av Den norske bokhandlerforening i 1851. Fabritius begynte som faktor i Guldberg & Dzwonkowskis boktrykkeri, et trykkeri han overtok i 1844. Fra 1848 hadde han forlagsretten til Skillings-Magazinet, Norges første illustrerte ukeblad. Det største ønsket for mange boktrykkere var å eie en egen avis, for på denne måten å ha et fast og regelmessig trykkeoppdrag. Fabritius oppnådde dette ønsket i 1860. Da overtok han forlagsretten til Aftenbladet, som tidligere hadde vært utgitt av Schibsted.
Bjørnstjerne Bjørnson hadde vært politisk redaktør i Aftenbladet, men hadde akkurat gått av etter en del bruduljer. Han fortsatte imidlertid å skrive En glad gutt, som føljetong i avisen. Denne fortellingen vakte stor oppstandelse, noe som ga avisen en god økonomi. Men, aviser kom og gikk på den tiden og i 1878 var det så dårlig stilt at Fabritius måtte selge Aftenbladet. Etter hans død fortsatte virksomheten med hans sønn og svigersønn i ledelsen. Forlagsvirksomheten hadde tidligere ikke spilt noen særlig rolle. Det som kom fra forlaget var av ubetydelig karakter, men dette tok seg etter hvert kraftig opp, takket være samarbeidet med Albert Cammermeyers forlag. Alléen ligger ved Borgen T-banestasjon. Bystyret vedtok navnet 7. mars 1919.
Tidlig middelalder i Norge
Tidlig middelalder i Norge regnes vanligvis som perioden fra 1066 til 1130. Noen norske historikere velger likevel å se på vikingtida som et fenomen i tidlig europeisk middelalder, og ikke en egen historisk periode. Dette utvider perioden for tidlig middelalder i Norge med omtrent 300 år, fra 750 til 1130.
Denne tiden var preget av intern fred og sterk økonomisk vekst. Mye på grunn av en styrket kirke og kongemakt, og innføringen av et stabilt rettssystem. Men mangelen på et system for arveretten til kongedømmet førte til splittelse og til slutt, etter Sigurd Jorsalfares død i 1130, full borgerkrig.
Olav Kyrre
Etter kong Haralds død ble hans to sønner, Magnus og Olav innsatt som konger. Magnus døde allerede i 1069 og Olav ble da enekonge. Han fikk tilnavnet Kyrre, som betyr «fredelig».
Olavs regjeringstid ble da også en fredelig tid for kongeriket. Han inngikk forlik både med danskekongen Svend Estridssøn og med Vilhelm Erobreren som da var konge i England, og klarte å holde landet utenfor konflikter med andre land og makthavere. Fordi regjeringstiden hans var så fredelig, er det lite stoff om ham i sagaene. Dette betyr ikke at det ikke skjedde mye viktig i den tiden han var konge. Dette var tvert imot en tid som var preget av at kongemakten, staten og rettsorganisasjonen ble sterkere. En indikasjon på dette er at hirden i kongsgården ble fordoblet, og at det ble innført nye hirdeskikker etter europeisk modell. I denne tiden ble forholdet til paven atskillig tettere, og det ble samtidig etablert faste bispeseter flere steder i Norge. De første hirdbiskopene hadde etterhvert slått seg til i Nidaros (som senere ble erkebispedømme), og etterhvert tilkom Selja i 1070-årene (bispestolen ble flyttet til Bjørgvin før 1090, og før 1095 hadde også Oslo fått biskop. Til slutt kom foreløpig Stavanger (utskilt fra Bjørgvin), omkring 1125. Også i kong Magnus Berrføtts regjeringstid hersket det intern fred i Norge, kong Magnus brukte det meste av sin tid på å ordne opp i stridigheter mellom norske og keltiske høvdinger i Irland, på Orknøyene og på Hebridene. Hans handlinger endte med at mange øyer ble lagt til kongedømmet. Leidangen ble etterhvert omdannet fra et løst forsvarsvåpen til et ordentlig kongelig militærapparat, Magnus benyttet seg flittig av den på sine tokt utenlands, noe som vakte misnøye hos bøndene.
Magnussønnene
Etter kong Magnus' død delte de tre sønnene hans landet mellom seg. De klarte å unngå innbyrdes konflikter og fortsatte reformasjonen av kongedømmet og rettsapparatet som var påbegynt av Olav Kyrre. Spesielt var kong Øystein I opptatt av utbyggingen av kongedømmet, han reiste rundt i landet og grunnla kirker og kaupanger. Han skaffet seg nye rikdommer ved å øke utenlandshandelen, samtidig som hans yngre bror, kong Sigurd I, brakte skatter hjem fra vikingtokt så langt borte som Jorsal (Jerusalem).
Gjennom fredstiden ble kontakten med det kristne Vest-Europa styrket. Virkningene av den nye troen begynte å gjøre seg mer gjeldende i samfunnet, ettersom de kristne troskrav ikke lot seg forene med det gamle samfunns tanker om tilværelsen.
Før 1130 var kirken fortsatt sterkt økonomisk avhengig av bøndene, og politisk av beskyttelse fra kongemakten, men den begynte etterhvert å bygge seg en egen økonomisk plattform, på grunn av de mange jordgodsgaver og tienden. Kirkens voksende styrke åpnet muligheter for en sterkere kirkelig samfunnspolitisk innflytelse. Dette gjorde seg synlig på midten av 1100-tallet i borgerkrigstiden.
Kong Sigurd levde de siste syv årene av sitt liv som enehersker over Norge. Etter hans død gjorde både Sigurds sønn, Magnus, og Sigurds yngre bror, Harald Gille, (hans slektskap til Magnus Berrføtt er omstridt), krav på kongstittelen. Denne feiden utviklet seg etterhvert til åpen borgerkrig.
Blomsterpiken
Teksten
en kurv full av roser på armen hun bar, og bønnlig hun ba hvor hun kom. Kjøp denne rose I selv skal få velge, kjøp bare en jeg skal billig den selge. Kjøp thi jeg lider stor hunger og nød, min moder er blind og min fader er død. at selv som en rose så yndig og blid, gikk herrene sakte forbi. Men om de da ba om et kyss at få kjøpe da var hun ei sen om i fra dem å løpe, med rødmende kinn og med bankende sinn, og ingen av denne et kyss dog de fikk. en staselig herre forbi henne kom, så flott og så vennlig han var. Hun bød ham en rose med bønn og med klage, han svarte: Min pike jeg skal alle dem tage, jeg kjøper dem alle kom følg med meg hjem,så skal du min pike få penger for dem. så spurte han henned med vennlighet om hun ville ha kaker og vin, hun takket og spiste og glasset hun tømte, til slutt var det som om det hele hun drømte, han klinket med henne og skjenkte igjen, og sagde: Drikk bare min elskede venn., han sa med en stemme av kjærlighet full: Ta disse hvis bare du vil. Hun rødmende ante kun halvt hva han mente, hun tenkte min moder jeg derved jo tjente, han tigget og ba: Og jeg glemmer det ei, og du skal så ofte få hjelp ut av meg. hun visste at syndet hun hadde mot Gud, og mistet sin uskyld dertil. Som glødende ild henne pengene brente at hun dem med og med skjendsel hun tjente, at hun for de usalig pengenes skyld, hun solgte sin ære, sin eneste skatt. følg aldri en herre om aftenen hjem, thi av falskhet og svik han er full. Men vent til han kommer som deg vil beklede, et hjem ja i lykke i fremtidens glede, så følger du med ham hen til en prest, det er for en pike sikrest og best.
Sergej Sergejevitsj Bodrov
Sergej Sergejevitsj Bodrov (Серге́й Серге́евич Бодро́в (1971-2002)) var en russisk regissør, skuespiller og manusforfatter.
Wolfgang Rott
Wolfgang Rott (født 28. november 1946), tysk landhockeyspiller som deltok i de olympiske leker 1968 i Mexico by, 1972 i München og 1976 i Montréal.
Partyjoik
Partyjoik er et musikkalbum med Rolffa, utgitt i 2008. Dette er bandets debutalbum.
Obelisk
Obelisk (fra gammelgresk ὀβελίσκος obeliskos; diminutiv (forkortningsord) av  ὀβελός, obelos, i betydningen «(steke)spidd, spiker, spiss søyle») er en høy, slank søyle med et kvadratisk tverrsnitt som spisses til oppad og ender i pyramideformet topp. Opprinnelig var obelisken skåret eller hogd ut som en sammenhengende stein, en såkalt monolitt, i polert granitt, men de fleste av de store, moderne obelisker er støpt eller bygget av flere steiner. Opprinnelig konstruert av oldtidens egyptere og kalt tekhenu, men grekerne benyttet det greske uttrykket obeliskos for å beskrive dem, og dette ordet gikk over til latin og til slutt også norsk. Begrepet stela (flertall av stelae) er generelt benyttet for andre monumentale søyler med inskripsjoner uten klassisk, obeliskisk form.
Cape Shirreff
Cape Shirreff er en fremtredende odde på nordenden av Ioannes Paulus II Peninsula på Livingston Island i øygruppen Sør-Shetlandsøyene. Odden dekker et isfritt område på om lag 3 km² som sammen med San Telmo Island og Shirreff Cove utgjør et spesielt verneområde i Antarktis (ASPA nr. 149). Området er hekkeplass for antarktisk pelssel og pingviner.
Obelisk
Størrelse
Obeliskens ideelle forhold mellom bredde og høyde er 1:10. I praksis er det ikke alltid tilfelle. Ifølge en undersøkelse av obelisker, kan forholdet mellom basebredde og høyde variere fra relativt runde 1:6 til ganske slanke 1:12,5, med omtrent halvparten av eksemplene mellom 1:9 og 1:11. Gjennomsnittet på 1:9,4 er nær den vanlig oppgitte bredde-til-høyde-spesifikasjonen på 1:10. Størrelsen på de opprinnelige obelisker kan variere fra små steinstøtter på under en meter til kjempemonolitter på opptil 30 meter. Den største av disse veier bortimot 500 tonn.
Sjostry (2001)
Sjostry (originaltittel: Сёстры) er en russisk film fra 2001, regissert av Sergej Sergejevitsj Bodrov.
Obelisk
Egypt
Den eldste tempelobelisk som fortsatt står erigert er Senusret I av 12. dynasti ved Heliopolis, ca. 20 meter høy. Obelisker var en prominent del av arkitekturen i det gamle Egypt. De ble plassert i par ved inngangen til templene. Man kjenner til 27 oldtidsobelisker som har overlevd, foruten en ikke komplett obelisk funnet delvis uthogd i steinbruddet ved Aswan.
Sjostry (2001)
Handling
Sveta og Dina er to halv-søstre. Dina er bortskjemt, og bor sammen med moren Natalia (spilt av Tatiana Kolganova) og faren Alik (spilt av Roman Ageyev) som er en gangster. Sveta bor sammen med bestemoren sin (spilt av Tatyana Tkach) i en mer ydmyk tilværelse, og har ambisjoner om å bli snikskytter i det russiske militæret.
Cape Shirreff
Vrakrester som sannsynligvis stammer fra «San Telmo», et spansk fartøy som forliste i Drakestredet i 1819, ble funnet av William Smith i 1820 på Half Moon Beach ved Cape Shirreff. En varde på Half Moon Beach og en plakett på Gaviota Hill i nærheten er reist til minne om ofrene på det spanske fartøyet. Disse minnesmerkene står oppført på lista over historiske steder og kulturminner i Antarktis.
Sjostry (2001)
Handling
Etter Aliks løslatelse fra fengsel etter å ha gjort en stund etter et ran, krever noen av hans tidligere medarbeidere ham å betale dem tilbake penger han angivelig skylder dem. Når han nekter, forsøker de kriminelle å kidnappe de to døtrene hans - for å skremme ham til å gi dem pengene. Imidlertid klarer de to jentene å rømme, men gangsterne følger snart etter dem. Samtidig forsøker faren deres å ordne opp med de andre gangsterne som er ute etter dem.
Obelisk
Roma
Romerne har også hogd sine egne obelisker i egyptisk stil og det er fem kjente historiske romerske obelisker i Roma.
Primera División de Chile
Primera División de Chile er den øverste divisjonen i Chilensk herrefotball.
Obelisk
Aksumitiske obelisker
Et antall av obelisker ble hogd ut i det forhistoriske kongedømmet Aksum i Etiopia. Det beste eksempelet er den 24 meter høye obelisken i Aksum, hogd ut i det 4. århundre, men ble herjet av italienerne etter den andre italiensk-abussinitiske krig og fraktet til Roma i 1937 hvor den ble reist på Piazza di Porta Capena. I 2003 aksepterte den italienske regjeringen å returnere obelisken og den ble i 2005 fraktet tilbake til Aksum.
Primera División de Chile
CONMEBOL-ranking (2021)
''CONMEBOL har ingen egen rangering, så lagene her er rangert etter Kickalgor.com sitt oppsett ved bruk av ELO-metoden. ''
Obelisk
Moderne obelisker
Fra og med renessansen har obelisken blitt et stempel for monumental arkitektur, særlig ved gravsteder, og mange tusen moderne obelisker kan bli sett over hele verden, og hvor nær alle amerikanske gravsteder har flere typer. Blant disse kan følgende nevnes:
Primera División de Chile
Vinnere
Enkelte sesonger har hatt to gruppespill i en sesong, da har første gruppespillrunde blitt kalt A (Apertura) og andre for C (Clausura).
Cape Shirreff
Odden ble navngitt av Edward Bransfield i 1820 etter kaptein William Shirreff, daværende britisk øverstkommanderende i Stillehavet.
Portland (Maine)
Portland er den største byen i den amerikanske delstaten Maine. Byen ligger sør i delstaten i Cumberland County ved atlanterhavskysten. Portland er i dag det økonomiske og kulturelle sentrum av Maine og et populært turistmål på grunn av det historiske havneområdet. Folketallet (2012) er på 66 214, med forsteder er folketallet rundt 203 000. Utenfor byen ligger lufthavnen Portland International Jetport.
Byen har hatt flere navn. Indianerne som først bodde her kalte stedet «Machigonne». Britene som slo seg ned her i 1632 og etablerte en handels- fiskeri- og havneby kalte byen for «Casco», senere «Falmouth» i 1658. Byen ble lagt i ruiner av Wampanoagene i 1675, og igjen i 1775 av Britene under uavhengighetskrigen.
En del av Falmouth som ble kalt «The Neck» («Halsen») ble bygget ut som havneområde, separert fra resten av byen, og fikk navnet «Portland» i 1786. Portland var delstatshovedstad i Maine fra da staten ble medlem i 1820 til 1832 da hovedstaden ble flyttet til Augusta.
I 1866 brant mye av Portland ned til grunnen på uavhengighetsdagen 4. juli. Byen ble i stor gjenoppbygget med stein- og murbygninger.
Atakum
Atakum er en by med 192 353 innbyggere (2017) i den tyrkiske provinsen Samsun. Den ligger nord for Kavak, nordvest for İlkadım, sør for Svartehavet og sørøst for Ondokuzmayıs.
Ruthenium
Ruthenium er et metallisk grunnstoff med kjemisk symbol Ru og atomnummer 44. Atommassen (u) er 101,1.
Historie
Navnet Ruthenium kommer fra Ruthenia som er latin for Russland. Stoffet ble oppdaget i 1844 av den russiske vitenskapsmannen Karl Karlovich Klaus ved Kazan universitet, Kazan. Klaus oppdaget at rutheniumoksid inneholdt et nytt metall, og isolerte 6 gram ruthenium fra delene av rå-platina som ikke lot seg løse opp av kongevann.
Egenskaper
Ruthenium er et hardt, sprøtt, hvitt transisjonsmetall som ikke oksiderer ved normal romtemperatur. Det løses opp av baser men blir ikke angrepet av syrer ved temperaturer under 100 °C. Ved høye temperaturer blir det angrepet av halogener. Ruthenium har fire krystall-modifikasjoner. Ruthenium blir superledende ved temperaturer under 0,49 K (-272,66 °C).
Isotoper
Naturlig forekommende ruthenium består av syv stabile isotoper: 96Ru (5,54 %), 98Ru (1,87 %), 99Ru (12,76 %), 100Ru (12,6 %), 101Ru (17,06 %), 102Ru (31,55 %) og 104Ru (18,62 %). I tillegg er 27 kunstig fremstilte ustabile (og dermed radioaktive) isotoper kjent. De mest stabile av disse er 106Ru med halveringstid 1,02353 år, 103Ru med halveringstid 39,26 døgn og 97Ru med halveringstid 2,9 døgn. Alle de resterende isotopene har halveringstider kortere enn 5 timer, og de fleste kortere enn 1 minutt.
CAS-nummer: 7440-18-8
Forekomst
Gjennomsnittsprisen på ruthenium i 2007 var 610 USD per troy ounce, noe som tilsvarer 19,60 USD per gram. Dette var mer enn tre ganger gjennomsnittsprisen i 2006.
Anvendelse
Ruthenium blir også brukt som brakyterapi mot malignt melanom i øyet.
Catawba kjernekraftverk
Catawba kjernekraftverk er et kjernekraftverk som produserer elektrisk kraft ved Lake Wylie i York, York County, helt nord i delstaten Sør-Carolina i det sørøstlige USA. Dets reaktorer ble godkjent for igangsetting i hnhv 1985 og 1986. Installert maksimal effekt er 2 258 MW. Årsproduksjonen i 2007 var på om lag 18,42 TWh elektrisk kraft.
Anlegget eies av Duke Power. Det har i alt to reaktorer som er i operativ drift, hver med maksimalt 1 129 MW effekt. Etter dagens konsesjoner skal reaktorenes produksjon opphøre i hnhv 2024 og 2029.
Kafeteria
En kafeteria er en kafé med selvbetjening eller et rimelig spisested med servering over disk. Utvalget av matretter er ofte begrenset. Systemet ble først innført i USA i 1880-årene og har fått stor utbredelse, i Europa først etter andre verdenskrig.
Liste over kinamisjonærer tilhørende jesuittordenen
Jesuittordenen var fra den ble stiftet en av den katolske kirkes fremste og største misjonsordener. Noe som særpreget ordenen var den uvanlig grundige humanistiske dannelse den fra begynnelsen av gav sine medlemmer, og deres ekstra ordensløfte om å stå til pavens direkte disposisjon fortrinnsvis innen misjonsarbeidet som tok til etter de store oppdagelser rundt år 1500.
De første misjonærer tilhørende jesuittordenen kom til Kina i siste halvdel av 1500-tallet. Listen inneholder både jesuitter fra ordenens første periode, frem til ordenen på oppløst i 1770-årene, og jesuitter som virket i landet etter at ordenen ble gjenopprettet i 1814.
I den første perioden var det 456 jesuitter – prester og lekbrødre – tilknyttet Kinamisjonen. Av dem var 81 kinesere, hvorav 48 var prester. Etter at ordenen ble oppløst, forsvant ikke jesuittene; de forble, men som sekulariserte, til de døde eller måtte reise.
Listen nedenfor omfatter ikke på langt nær alle fra den første perioden, og bare ytterst få fra den andre perioden. De som ikke er tatt med fra den første perioden er jesuitter som bare var innom Macao for opplæring eller forberedelser før de dro videre enten til Japan, Tonkin, Cochinkina eller Siam. Det er også noen som man vet alt for lite om, og de er heller ikke tatt med. Det kan dreie seg om misjonærer som man vet ble utvalgt eller sendt til Kina, men som man er usikker på om faktisk kom dit, eller om noen navn som dukker opp i listene over kinamisjonærer på et sted uten at man vet mere enn deres omtrentlige navn. De er heller ikke medtatt.
De fleste som nevnes er ikke-kinesiske vestlige kinamisjonærer, men det var også en rekke kinesere eller macanesere (personer av blandet opphav født i Macao) som ble jesuitter og virket i Kina. Mange av dem er også medtatt.
Kilder
Spesifikke kilder finnes under mange av de enkelte oppførte. Ellers kan generelt vises til:
Tippetopp
Tippetoppen (på engelsk også kjent som the tippe top, inverting top og topsy-turvy top, på fransk kjent som toupie magique og på tysk kjent som Stehaufkreisel eller Wendekreisel) er en snurrebass som er laget som en beskåret kule med et håndtak ("stilken").
Når tippetoppen settes i rotasjon med bunnen ned mot underlaget, vil den raskt bli ustabil og stilken vil deretter rolig dreie fra loddrett stilling ned mot vannrett stilling. Når stilken treffer underlaget, vipper tippetoppen rundt og roterer med stilken ned mot underlaget.
Har man ikke en tippetopp, kan man faktisk oppnå samme effekt med et hardkokt egg, en amerikansk fotball eller en rund (oval) stein.
Det finnes også et berømt bilde fra åpningen av det nye fysiske instituttet på Lunds universitet i 1951, hvor Wolfgang Pauli og Niels Bohr står og ser på en tippetop. Bohr var meget interesseret i fysikken bak og det menes også at blant annet Winston Churchill moret seg med tippetoppen.
Werner Østberg, som forøvrig døde i 1999, har etterlatt en scrapbok med medieomtale av tippetoppen. Denne scrapboken, som i dag befinner seg på Vendsyssel Historiske Museum, henviser til artikler i blant annet Berlingske Tidende, BT, Kristeligt Dagblad og Politiken fra 1951 og 1952.
Teori
Tippetoppen ble i 1950-årene raskt enormt populær over hele verden, og det ble publisert et stort antall artikler om leketøyet. I begynnelsen diskuterte man hvorvidt friksjon hadde noen betydning. Dette mente størsteparten av forfatterne, og Del Campo beviste dette med et enkelt argument: Når tippetoppen hever sitt massemidtpunkt, må toppen nødvendigvis få energi til dette ved å snurre langsommere etter å ha vendt om. Dermed har drivmomentet blitt redusert, og dette kan kun la seg gjøre ved hjelp av et ytre kraftmoment som igjen kun kan komme fra friksjon mot underlaget. Tippetoppens funksjon er basert på at toppens massemidtpunkt ikke er sammenfallende med kulens sentrum. Når toppens rotasjonsakse går igjennom massemidtpunktet, vil toppen gli bortover underlaget. Toppen påvirkes altså av en friksjon mot underlaget og dermed et kraftmoment. Det er dette kraftmomentet som dreier stilken vekk fra loddrett stilling og ned mot underlaget. Hvis underlaget er glifritt vil ikke tippetoppen virke. Så snart toppens stilk kommer ned og berører underlaget, vil toppen reise seg opp på stilken, igjen forårsaket av et kraftmoment fra underlaget. Dette kan også skje for en vanlig snurrebass dersom kanten og stilken berører underlaget samtidig. Igjen er det friksjonen mot underlaget som yter det nødvendige kraftmomentet, og for å øke denne friksjonen når stilken berører underlaget, er stilken på en tippetopp vanligvis ganske kort og tynn.
Tippetoppens rotasjon skifter retning underveis, mens drivmomentet beholder samme retning. Når toppen begynner å snurre, roterer den om en loddrett akse som går igjennom stilken. Deretter dreies stilken nedover, mens rotasjonen fortsetter langs en loddrett akse. Når toppen ligger noenlunde vannrett, vil toppen ikke lenger rotere langs den aksen som går igjennom stilken. Ettersom stilken fortsetter nedover, vil toppen begynne å snurre den motsatte veien omkring aksen som går igjennom stilken. Men sett ovenfra dreier tippetoppen den samme veien hele tiden.
Intentions
Intentions er et musikkalbum av bandet Rumble in Rhodos, utgitt i 2008.
Morten Andresen
Han filmdebuterte i en birolle i komedien Freske fraspark (1963) og hadde senere biroller i filmer som Fem døgn i august (1973), Bobbys krig (1974), Brent av frost (1997) og Thale (2012).
Han tv-debuterte i Fjernsynsteaterets Tre søstre (1973), hvor han hadde en birolle. Senere hadde han mindre roller i tv-serier som Nitimemordet (1975), I de beste familier (1994–1995) og Jakten på Mauritius (1995).
Andresen medvirket også i en rekke hørespill i perioden 1961 til 1995.
Bettytoppen
Mount Betty er en liten fjellkam med utsikt over Rossbarrieren, beliggende på nordsiden av Bigens Sadle lengst nordøst i Herbert Range i Dronning Mauds Fjell, Antarktis.
Mount Betty ble oppdaget av Roald Amundsen på hans sydpolsekspedisjon 1911/12. Han navnga fjellkammen etter Betty Anderssen som var barnepike og hushjelp for Amundsen-familien i en årrekke.
Sydpolsfarerne oppførte en steinvarde på Mount Betty på hjemturen. Denne varden er oppført på listen over historiske steder og kulturminner i Antarktis og er beskyttet av bestemmelsene som er gitt i Antarktistraktaten.
Pølsebu
Ei pølsebu eller pølsebod er et lite hus eller ei vogn der det selges pølser. Pølsebua er gjerne satt opp på et offentlig gjennomfartsted som en plass, en gate eller et kjøpesenter.
Telets
Telets (originaltittel: Телец) er en russisk film fra 2001 regissert av Aleksandr Sokurov.
Lasalle kjernekraftverk
LaSalle County kjernekraftverk er et kjernekraftverk som produserer elektrisk kraft ved Illinois River i York, LaSalle County, sør for Chicago i delstaten Illinois i det sentrale USA. Dets reaktorer ble godkjent for igangsetting i hhv januar 1984 og oktober 1984. Installert maksimal effekt er 2 238 MW. Årsproduksjonen i 2007 var på om lag 18,98 TWh elektrisk kraft.
Anlegget eies av Exelon Corporation. Det har i alt to reaktorer som er i operativ drift, hver med maksimalt 1 119 MW effekt. Etter dagens konsesjoner skal reaktorenes produksjon opphøre i hhv 2022 og 2023.
Inger Margrethe Boberg
Inger Margrethe Boberg (født 23. juli 1900, død 9. mai 1957) var en dansk folklorist.
I.M. Boberg studerte filologi ved Københavns Universitet og tok sin mag. art.-grad i 1925. I 1927 oppholdt hun seg ved Universitetet i Lund hvor hun ble veiledet av professor Carl Wilhelm von Sydow. I 1934 tok hun, som den første danske kvinne Doktorgraden i folkloristikk. Fra 1932 til sin død, var hun som arkivar knyttet til Dansk Folkemindesamling.
Samtidig hadde hun i årevis vikariater som skolelærer for å kunne klare seg. Ikke før i 1952, som vel etablert internasjonal forsker, mottok hun en fast stilling ved institusjonen.
I 1945 mottok I.M. Boberg Tagea Brandts Rejselegat, som gjorde henne istand til å foreta en studiereise til USA, hvor hun samarbeidet med Stith Thompson om utgivelsen av storverket Motif-Index of Folk-Literature.
Refractive Lens Exchange (RLE)
Refractive Lens Exchange (RLE) (engelsk for «Bytte av brytende linse»). er en øyeoperasjon der øyets naturlige linse fjernes og erstattes av en kunstig linse (IOL) i plast. Implantatet vil normalt bli stittende livet ut. Øyets akkomodasjon, evne til avstandsjustering, vil reduseres sterkt eller falle helt bort. Et nyere produkt kan dog gi en viss grad av akkomodasjon.
Det kan være flere grunner til å gjennomføre en RLE-operasjon. Den mest vanlige er ved katarakt (grå stær) der linsen er blitt mer eller mindre igjennomsiktig. I senere tid er imidlertid også friske linser byttet. Dette omtales som CLE Clear lense exchange (bytte av klare (friske) linser). En vanlig indikasjon er pasienter med en uttalt myopi (-8D). Slike pasienter får briller med korrektive linser som kan være særdeles tykke langs ytterkanten. RLE kan være et alternativ for slike pasienter i stedet for justering av cornea med varianter av laseroperasjon (LASIK m.fl.)
Presbyopi inntreffer for de fleste mennesker i 45-50-årsalderen. Svært mange vil også i slutten av 60-årsalderen oppleve katarakt. En RLE-operasjon med multifokale IOL eller akkomoderende IOL kan derfor være aktuelt. En multifokal IOL fungere imidlertid annerledes enn en multifokale korrigerende linser i en brille. I en brille vil pasienten ved å flytte blkket benytte forskjellige punkter i brilleglasset. Med en IOL er dette ikke mulig. Linsen har derfor varierende fokus og hjernen må tolke de klare og uklare områdene.
Domenico Svampa
Domenico Svampa (født 13. juni 1851 i Montegranaro ved Fermo i Italia, død 10. august 1907 i Bologna) var en av den katolske kirkes kardinaler. Han var erkebiskop av Bologna 1894–1907.
Han ble utnevnt til kardinal i 1894 av pave Leo XIII, med Sant'Onofrio al Gianicolo som tittelkirke.
Tensta
Tensta er en bydel i Stockholm kommune, på sødre Järva, med 16 834 innbyggere hvorav 57 prosent var født utenfor Sverige per 2005. Per 2011 hadde innbyggertallet økt til 18 393, hvorav 86,7 % med utenlandsk bakgrunn. Bydelen grenser til Akalla, Husby, Rinkeby, Bromsten, Solhem og Lunda, samt til Barkarby i Järfälla kommune. Navnet antas å stamme fra ordene tena (en sort fiskeredskap) og sta (inngjerdet område). Tensta er først nevnt i 1539, da hadde området to gårder, begge eid av Spånga kirke.
Tensta har to tunnelbanestasjoner; Tensta og Hjulsta.
19. serierunde i Premier League 2006/07
19. serierunde i Premier League 2006/07 spilles lille julaften (23. desember). Denne runden begynner med Fulham mot West Ham United klokka 13:45. Avsluttes med Wigan mot Chelsea klokka 18:15.
Ta det tillbaka
Ta det tillbaka er et musikkalbum med Mikael Wiehe, utgitt i 2010.
NM i landeveissykling 1931
Norgesmesterskapet i landeveissykling 1931 ble arrangert i Spydeberg (30 km) og Kongsberg (100 km).
Kongepokalen ble vunnet av Ragnvald Martinsen.
30 km tempo
Sted: Spydeberg Dato: 25. mai
100 km tempo
Sted: Kongsberg Dato: 5. juli
Per Bertrand Aanonsen
Per Bertrand Aanonsen (født 3. november 1971) fra Mandal er vokalist, komponist og gitarist i heavy metal-bandet DeafmazjiiN.
Aanonsen har også spilt i bandene Black Debbath, Gartnerlosjen og The Violent Years.
Cesare Facchinetti
Cesare Facchinetti (født 17. september 1608 i Bologna i Kirkestaten, død 30. januar 1683 i Roma) var en av den katolske kirkes kardinaler, med Santi Quattro Coronati al Laterano som tittelkirke.
Han var tilknyttet Den romerske kurie og det pavelige diplomati, blant annet som nuntius i Spania. Han var biskop av Senigaglia 1643–1655, av Spoleto 1655–1672, av Palestrina 1672–1683, av Porto og Santa Rufina 1679–1683, og – som dekanus for kardinalskollegiet – av Ostia 1680–1683.
Han ble utnevnt til kardinal i 1643.
Episkopalegenealogi
Hans episkopalgenealogi er:
Europeisk malle
Kjennetegn
Den europeiske mallen er Europas største ferskvannsfisk (stører lever en stor del av livet i saltvann, selv om de gyter i ferskvann). Det er usikkert hvor store de kan bli – både fordi fisk normalt vokser hele livet, og fordi de største gjerne er blitt det fordi de ikke har gått på redskap. De blir sjelden over 1,5 m og 100 kg, men kan bli betydelig større, selv om historier om maller på 5 m og mer ikke er verifisert. Et eksemplar på 2,67 m og 127 kg i Podeltaet er oppgitt som den største. Andre kilder er mindre beskjedne. Den største mallen som er tatt i Skandinavia ble tatt i Båven i Sverige, og var 3,6 m lang og veide 180 kg. Den største fanget på sportsfiskeutstyr veide 148 kg.
Bortsett fra størrelsen, kan mallen minne om lake i kroppsformen. Den mangler skjell og er ofte flekkete på overflaten. Ryggfinnen er liten og inneholder bare fire eller fem finnestråler. I motsetning til de fleste andre maller har den ikke fettfinne. Hodet er bredt og flatt med bred munn og mange små tenner. På haken har den to lange og fire korte skjeggtråder som blir brukt som lukteorgan under søk etter føde.
Utbredelse og levesteder
Europeisk malle finnes naturlig i Europa og Vest-Asia. I Europa har den en østlig utbredelse, men er satt ut mange steder i Vest-Europa. Den tåler strenge vintre med islagte vann, men må ha minst 20 °C i vannet for å gyte. I Norden finnes den i det sørøstlige Sverige, Danmark og lengst sør i Finland. I Skandinavia har den vært antatt å være en relikt etter en periode med varmere klima.
Arten lever alene i stillestående vann – både innsjøer og stilleflytende elver (brasmeregionen) – på 0–30 m dybde. Den trives best på mudderbotn i grumsete, næringsrike sjøer, og er nattaktiv. Om dagen holder den seg i skyggen nede på botnen eller i skyggen av overgrodde elvebredder.
Levesett
Europeisk malle er nattaktiv. Om dagen holder den seg i skyggen nede på botnen eller i skyggen av overgrodde elvebredder. Mallen er territorial og hevder revir.
Paringstida er fra mai til juli. Hannen bruker snuten til å grave ei grop som hunnen legger de 100 000–370 000 eggene sine i. Hannen befrukter dem og passer på dem i 2–4 dager før yngelen klekker ut. Disse må likevel greie seg selv helt fra starten.
Ernæring, vekst og utvikling
Mallen er kjent som en glupsk rovfisk. På jaktturene sine fanger voksne maller stort sett fisk, f.eks. brasme, men de kan også ta fugler og svømmende pattedyr (som vånd). I tillegg er krepsdyr og frosk vanlige innslag i kosten deres. De spiser gjerne åtsel. Kannibalisme forekommer. En fransk studie fra 2012 dokumenterte at de også kunne ta duer på stranden. I denne studien lyktes fuglefangsten i 28 % av tilfellene. Isotopanalyser av mageinnhold påviste en svært mangfoldig diett av landfugler. Dette ble antatt å være en tilpasning til et nytt miljø i den franske elven Tarn, da slike spisevaner ikke er kjent der mallene hører naturlig hjemme.
Mallen vokser fort. Nyklekket yngel måler 7 mm, etter en måned 3–4 cm, og etter et år måler ungene ca. 20 cm. Fisken er kjønnsmoden etter 4–5 år og er da på 40–50 cm og ca. 2 kg.
London SS
Medlemmer
Kjernen i bandet forble Mick Jones (gitar og vokal), senere i The Clash og Big Audio Dynamite og Tony James (bass), senere i Billy Idols Chelsae og Generation X, samt i Sisters of Mercy.
Andre som knyttes til bandet:
Vin jaune
Vin jaune (fransk for 'gul vin') er en særmerket type hvitvin fra Jura i Frankrike. Vinen kan minne om tørr fino-sherry og får egenskapene sine gjennom å mogne på fat under et «slør» (voile) av vingjærsopp. Mens vin jaune har mange egenskaper til felles med sherry, som aromaen, er det ikke en sterkvin som sherry. Vinen er lagd av savagnin-druen og lagres på fat i seks år, og noen av de beste eksemplene kommer fra vinmarkene ved Château-Chalon AOC. I andre franske vinregioner har en gjort forsøk med å lage lignende viner av druer som chardonnay og andre lokale druer med tilsatt gjær, for eksempel vin de voile fra Gaillac.
Reidar Hauge
Reidar Hauge kan vise til:
Bakkehuset (Christiania)
Bakkehuset var to løkker i Christiania.
Den ene lå i Pilestredet og ble kjøpt av Peder Kjerulf i 1820-årene. I 1846 ble det solgt til Ludvig Malthe. Eiendommen ble senere lagt til på tomten for Rikshospitalet og hovedhuset ble revet i 1874.
Det andre Bakkehuset lå i Riddervolds gate/Skovveien og ble senere kalt Diriksløkken.
Germaniawerft
Friedrich Krupp Germaniawerft i Kiel var et av de største verftene for bygging av militære skip og ubåter for den tyske keiserlige flåte og Kriegsmarine. Verftet ble grunnlagt i 1867 som Norddeutsche Schiffbaugesellschaft i Gaarden ved Kiel. Etter en konkurs 1879 ble driften videreført som Germaniawerft som i 1896 ble tatt over av Kruppkonsernet.
Verftet fikk en oppgang i forbindelse med den militære opprustning som skjedde forut for første verdenskrig. Det tyske hangarskipet «Graf Zeppelin»s søsterskip, «Flugzeugträger B» ble påbegynt ved Krupp Germaniawerft i Kiel på høsten 1938, men byggingen ble avbrutt 19. september 1939. Under andre verdenskrig ble det bygget 131 ubåter ved verftet. I 1944 var antallet ansatte oppe i 10 000, hvorav 11 % var tvangsarbeidere. Germaniawerft var ved krigens slutt delvis ødelagt og var et av de første verftene som ble demontert av seiersmaktene. Germaniawerft ble aldri gjenoppbygget etter krigen.
Siden slutten av 1960-tallet har Howaldtswerke-Deutsche Werft (HDW) benyttet Germaniawerfts tidligere område til bygging av ubåter.
Pathet Lao
Pathet Lao (laotisk for Landet Lao) var en laotisk kommunistisk og nasjonalistisk politisk bevegelse og organisasjon, som først ble omtalt under dette navnet i 1950. Gruppen klarte til slutt å skaffe seg den politiske makta i Laos etter en langvarig borgerkrig, en opprørsrevolusjon som varte fra 1950-årene til 1975. Pathet Lao var hele tida tilknyttet de vietnamesiske kommunistene. Under borgerkrigen, som var nært knyttet til vietnamkrigen som en del av den andre indokinesiske krig, ble Pathet Lao organisert, utstyrt og til og med ledet av den nordvietnamesiske hæren.
Pathet Lao var Laos' svar på Vietnams Việt Cộng og Việt Minh. Navnet ble senere et generelt begrep for laotiske kommunister. Den politiske bevegelsen Pathet Lao ble først kalt Laos' folkeparti fra 1955 til 1972 og senere Laos' revolusjonære folkeparti fra 1972 til i dag. Etter at Pathet Lao vant den militære makta i landet ble de regjeringen snarere enn en nasjonalistisk opprørsgruppe, og begrepet gikk ut av bruk. I motsetning til den pro-kinesiske bevegelsen Khmer Rouge var Pathet Lao pro-Vietnam og -USSR.
Viktige Pathet Lao-medlemmer inkluderer prins Souphanouvong, Kaysone Phomvihane, Phoumi Vongvichit, Nouhak Phoumsavanh og Khamtay Siphandone.
Eksterne lenker
老挝人民军
Passeig de Gràcia
Passeig de Gràcia er en av de største avenyene i Barcelona. Den er også et av de viktigste handleområdene i byen, og noen av Barcelonas mest kjente bygninger befinner seg i denne gata. Passeig de Grácia befinner seg i den sentrale delen av distriktet Eixample. Den starter ved Plaça de Catalunya og ender ved Carrer Gran de Gràcia.
Pakistans riksvåpen
Pakistans riksvåpen ble tatt i bruk i 1954. Våpenet er holdt i grønt, islams farge, og har elementer fra både asiatisk symbolbruk og europeisk heraldikk. Det sentrale motivet er et firedelt, heraldisk  skjold. Hvert felt i skjoldet har symboler for de viktigste landbruksproduktene på den tiden da riksvåpenet ble antatt: Te, bomull, jute, og hvete. Skjoldet er delvis omgitt av en krans som består av to grener med Narsissblomster (Narcissus); de skal vise arven etter Mogulriket. Over skjoldet er det en halvmåne og stjerne, som er viktige islamske symboler, men som også er gamle europeiske våpenfigurer. Nederst har riksvåpenet et bånd med motto skrevet på urdu: ايمان، اتحاد، نظم, Iman, Ittehad, Nazm («Tro, enhet, disiplin»).
Apaxco
Navnet Apaxco er nahuatl og betyr «Sted hvor det renner vann».
Sverre Westin
Etter examen artium fra Trondheim katedralskole i 1929, studerte han ved Norges tekniske høgskole 1929–33 innen kjemi. Han var laboratorieassistent frem til 1938 og bygde en analog regnemaskin omkring 1936. I 1938 begynte han å arbeide for Luma i Stockholm som laget lyspærer.
Han arbeidet 1940–48 ved Statens Teknologiske Institutt i Oslo mens han skrev på en doktorgrad innen atomfysikk. I arbeidet brukte han Oslo Analyzer som kunne regne differensialligninger. I 1949 fikk han  graden dr.techn. for avhandlingen «Investigations on the elastic scattering of slow electrons in Helium, Neon and Argon». Den handlet om Ramsauer-Townsend-effekten. Sverre ble så umiddelbart utnevnt til professor i teknisk fysikk ved NTH, der han senere anla laboratorium for radiologisk datering.
Han var sentral i etableringen av SINTEF og var selskapets første formann 1950–53, og var også formann i Norsk Fysisk Selskap 1959–65.
Familie
Han var sønn av Nils Winter Westin (1871–) og Berit Hildrum (1883–). Faren var kjøpmann på Øysletta i Overhalla, senere i Trondheim. Sverre var gift med Karen Skjeseth (1912–83) fra Narvik. Deres sønn Steinar Westin (født 1944) ble medisinprofessor.
Christian Schous vei (Oslo)
Christian Schous vei (1-21, 2-24) en vei i Lofthusområdet i bydel Nordre Aker i Oslo. Veien er oppkalt etter fabrikkeier Christian Julius Schou, som bygde eiendommen Lofthus i 1880-årene på den tidligere husmannsplassen Disenstuen. Eiendommen Lofthus ble utparsellert i 1934. Hovedbygningen tilhører Evangelisk orientmisjon, hvor blant andre Lofthus misjonshjem holder til. Navnet Lofthus tok han etter stedsnavnet med samme navn i Hardanger.
Israel Kamakawiwoʻole
Israel Kaʻanoʻi Kamakawiwoʻole ofte kalt Bruddah Iz eller bare IZ, (født 20. mai 1959, død 26. juni 1997) var en musiker fra Hawaii som døde bare 38 år gammel. Han ble først berømt da hans album Facing Future kom ut i 1993 med en medley av sangene «Over the Rainbow» og «What a Wonderful World», som senere var med i mange filmer, reklamer og TV-programmer.
Christian Schous vei (Oslo)
Christian Julius Schou var eier av Schous bryggeri, stiftet 1821 av Jørgen Young, men som i 1837 ble overtatt og modernisert av Christian Schou, som i 1843 begynte å brygge bayersk øl. Han hadde med stort besvær skaffet seg en gjær, som man kunne brygge såkalt undergjæret øl med. Mens gjæren tidligere hadde flytt oppå ølet i gjærkarene, sank den nye gjæren til bunns under gjæringen. Resultatet ble et øl som tålte lagring langt bedre enn før.
Israel Kamakawiwoʻole
Kamakawiwoʻole fikk kallenavnet «The Gentle Giant» (Den snille kjempen) av sine beundrere. Han ble alltid beskrevet som en glad og positiv mann, og han var mest kjent for sin kjærlighet for sitt land og for folket på Hawaii. Gjennom sitt spill på ukulele og hans blanding med andre musikkformer (som jazz og reggae) ble Kamakawiwoʻole en av de største musikere i hawaiisk musikkhistorie i 1990-årene.
Christian Schous vei (Oslo)
I 1867 tjente Christian Schou 26 000 spesiedaler. En dyktig og betrodd veiarbeider, sysselsatt for veivesenet hele året, tjente til sammenligning opp mot 130, eller en tohundredel av Schous inntekt.
Israel Kamakawiwoʻole
Tidlige år
Israel Kaʻanoʻi Kamakawiwoʻole ble født på øya Niʻihau av foreldrene Henry Kaleialoha Naniwa og Evangeline Leinani Kamakawiwoʻole. Han flyttet til øya Oʻahu da han var ganske ung, og ble oppdratt i samfunnet i Kaimuki på utkanten av Waikīkī, hvor hans foreldre møttes og ble gift. Han begynte å spille musikk sammen med sin eldre bror Skippy i en alder av 11 år, mens han vokste opp med de store hawaiiske musikerne, Peter Moon, Palani Vaughn og Don Ho.
Christian Schous vei (Oslo)
Veinavnet ble vedtatt i bystyret 31. mai 1935.
Israel Kamakawiwoʻole
Tidlige år
Som 13–14-åring flyttet han til Makaha på Hawaii. Der møtte han Louis «Moon» Kauakahi, Sam Gray, og Jerome Koko. Sammen med sin bror Skippy dannet de bandet Makaha Sons of Niʻihau. Fra 1976 til 1980 oppnådde gruppen stor popularitet på Hawaii og det kontinentale USA, og ga ut fem suksessfulle albumer.
I 1982 døde hans bror Skippy Kamakawiwoʻole av hjerteinfarkt. Samme år giftet Iz seg med sin barndomskjæreste Marlene og ikke lenge etter fikk de en datter som fikk navnet Ceslieanne «Wehi».
Zjoltyj karlik
Zjoltyj karlik (originaltittel: Жёлтый карлик) er en russisk film fra 2001, regissert av Dmitrij Astrakhan.
Israel Kamakawiwoʻole
Musikkarrièren
I 1990, ga han ut sitt første solo album Kaʻano, som vant priser for Contemporary Album of the Year og Male Vocalist of the Year fra det Hawaiʻi Academy of Recording Arts (HARA). Albumet Facing Future ble gitt ut i 1993 og blir ansett som hans beste album. Albumet inneholder blant annet medleyen «Somewhere Over The Rainbow/What a Wonderfull World», og sanger som «Hawaii 78», «White Sandy Beach of Hawaii», «Maui Hawaiian Man», og «Kaulana Kawaihae». Facing Future debuterte på 25. plass på Billboard Top Pop Catalogue chart. 26. oktober 2005 ble albumet Facing Future det første albumet fra Hawaii som solgte til platina. Totalt har det solgt over 1 millioner eksemplarer i USA.
I 1994 ble Iz stemt frem som årets underholder av HARA.
Zjoltyj karlik
Historien forteller om kjærligheten mellom en selger, og en mann som kommer fra familien til en berømt forfatter.
Men foreldrene forsøker å gjøre alt som står i deres makt for å hindre at et bryllup finner sted.
Israel Kamakawiwoʻole
Død
I sitt siste år var han blitt svært overvektig, og på et tidspunkt veide han 343 kg og hadde en høyde på 1,88 m. Han hadde flere sykehusopphold, men døde av vektrelatert åndedrettssykdom 26. juni 1997 klokken 12.18 i en alder av 38 år.
Det hawaiiske flagget sto på halv stang da hans begravelse pågikk 10. juli 1997. Hans koa-trekiste ble lagt i hovedbygningen på Honolulu, slik at folket kunne komme og se ham. Over 10 000 mennesker kom til begravelsen hans. Asken hans ble spredd i Stillehavet på Mākua Beach 12. juli 1997.